100 करोड़ का मानहानि केस फाइल करने के बाद नवाजुद्दीन ने भेजा था सेटलमेंट ऑफर
Bollywood Actor Nawazuddin Siddiqui Controversy - नवाजुद्दीन सिद्दीकी की एक्स-वाइफ आलिया ने कहा है वो और नवाज जल्द ही अलग हो जाएंगे। आलिया ने बताया कि नवाज ने सेटलमेंट करने का ऑफर दिया था लेकिन, उन्होंने इस बारे में बात नहीं की है।
हाल ही में नवाजुद्दीन सिद्दीकी की एक्स-वाइफ आलिया ने कहा कि वो और नवाज जल्द ही अलग हो जाएंगे। आलिया ने बताया कि नवाज ने सेटलमेंट करने का ऑफर दिया था, लेकिन उन्होंने इस बारे में बात नहीं की है।
दरअसल, एक्स-वाइफ आलिया और भाई पर मानहानि का केस लगाने और 100 करोड़ रुपए के हर्जाने की डिमांड करने के बाद नवाजुद्दीन ने आलिया को सेटलमेंट का ऑफर दिया था।
डिवोर्स लूंगी, बच्चों की कस्टडी के लिए भी लडूंगी- आलिया 
नवाजुद्दीन सिद्दीकी और उनकी एक्स-वाइफ आलिया के बीच लंबे समय से विवाद चल रहा है। नवाजुद्दीन ने अलिया के लॉयर रिजवान सिद्दीकी को सेटलमेंट ऑफर भेजा था। मीडिया से बात करते हुए आलिया ने कहा कि मैं नवाजूदीन से डाइवोर्स लूंगी और अपने बच्चों की कस्टडी के लिए भी लडूंगी।
नवाज ने भी बच्चों की कस्टडी मांगी है, लेकिन मैं ऐसा होने नहीं दूंगी। आलिया ने आगे कहा- मेरे दोनों बच्चे मेरे साथ रहना चाहते हैं, उनके साथ नहीं।
बच्चे स्कूल नहीं जा रहे, रहने को घर नहीं है- आलिया 
कुछ दिनों पहले आलिया ने कहा था कि नवाज ने उन्हें अपने अंधेरी वाले बंगले से निकाल दिया है। आलिया ने बताया की फिलहाल वो रेंट पर अपार्टमेंट में रह रही हैं, जिसे उन्हें 30 मार्च तक खली करना है। उन्होंने बताया कि केस की वजह से उन्हें दूसरा अपार्टमेंट ढूंढने में मुश्किल हो रही है।
आलिया का ओरिजिनल नाम है अंजना किशोर पाण्डेय 
आलिया ने बताया कि उनके बच्चे स्कूल नहीं जा रहे हैं क्योंकि पास इतने पैसे नहीं हैं। हालांकि, उन्होंने अपने बच्चों को अलग-अलग एक्टिविटी क्लासेज में बिजी रखा हुआ है। उन्होंने ये भी बताया कि डाइवोर्स मिल जाने के बाद वो अपना नाम बदल लेंगी। आलिया का ओरिजिनल नाम अंजना किशोर पाण्डेय है।
नवाजुद्दीन ने भेजा था सेटलमेंट ऑफर 
बीते दिनों मीडिया से बात करते हुए आलिया के लॉयर ने कहा- नवाजुद्दीन सिद्दीकी ने अपने लॉयर की मदद से मुझे सेटलमेंट के पेपर भेजे हैं। मैं अपनी तरफ से पूरी कोशिश कर रहा हूं कि दोनों पार्टियों के बीच चल रहा विवाद सुलझ जाए।
साथ ही, दोनों पार्टीयों को पेरेंट्स के तौर पर अपने बच्चों को ध्यान में रखते हुए कोई भी फैसला लेना चाहिए। अगर आप सेटलमेंट करना चाहते हैं, तो आपको मानहानि का केस वापस लेना होगा।
नवाजुद्दीन के मानहानि केस पर 30 मार्च को सुनवाई होनी है। नवाजुद्दीन ने याचिका में उनके भाई और पत्नी आलिया के बयानों, सोशल मीडिया कंटेंट पर रोक लगाने की मांग की है। उन्होंने कहा कि पत्नी और भाई लिखित माफी मांगें।